27. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε. 14678/1383 ΠΟΛ. 230 της 15/27 Δεκ. 1980 (ΦΕΚ Β' 1306) (Διόρθ. Σφαλμάτων στο ΦΕΚ Β' 109/23 Φεβρ. 1981) Περί προσαυξήσεως ποσών φόρου και εισφοράς πλοίων. Έχοντας υπόψη: α)Τις διατάξεις της παρ. 4 του άρθρ. 6 και 3 του άρθρ. 10 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων". β)Τις διατάξεις της παρ. 3 του άρθρ. 4 του Νόμ. 29/1975 "περί επιβολής ειδικής εισφοράς υπέρ του Ναυτικού Απομαχικού Ταμείου (ΝΑΤ). γ)Το γεγονός ότι πρέπει να προσαυξηθούν τα υπό των διατάξεων των άρθρ. 6 και 10 του Νόμ. 27/1975 και του άρθρ. 4 του Νόμ. 29/1975 ποσά φόρου και εισφοράς και για την πενταετία 1981-1985 ώστε να καλυφθεί η εκ της υποτιμήσεως του νομίσματος απώλεια του εσόδου του Δημοσίου, αποφασίζουμε: 1.Τα κατά το πρώτον εδάφιον της παρ. 1 του άρθρ. 6 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων", ποσά φόρου προσαυξάνονται δια την πενταετίαν 1981-1985 κατά ποσοστόν 4% ετησίως. Το εκ του υπολογισμού τούτου προκύπτον ποσό προσαυξήσεως προστίθεται εις τα διαμορφωθέντα κατά το έτος 1980, κατ’ εφαρμογήν των διατάξεων της παρ. 4 του άρθρ. 6 του Νόμ. 27/1975, ποσά φόρου και εις τα τοιαύτα των επομένων ετών ως ταύτα θα διαμορφωθούν εντός της ως άνω πενταετίας. Τα ανωτέρω εφαρμόζονται αναλόγως και κατά τον υπολογισμόν της κατά το άρθρ. 10 του Νόμ. 27/1975 οφειλομένης εισφοράς. Σελ. 66,666(α) Τεύχος 758-Σελ. 30 2.Τα κατά το πρώτον εδάφιον της παρ. 1 του άρθρ. 4 του Νόμ. 29/1975 "περί υποβολής ειδικής εισφοράς υπέρ του Ναυτικού Απομαχικού Ταμείου (Ν.Α.Τ.)" ποσά ειδικής εισφοράς προσαυξάνονται δια την πενταετίαν 1981-1985 κατά ποσοστόν 4% ετησίως. Το εκ του υπολογισμού τούτου προκύπτον ποσό προσαυξήσεως προστίθεται στα διαμορφωθέντα κατά το έτος 1980, κατ’ εφαρμογήν των διατάξεων της παρ. 4 του άρθρ. 4 του Νόμ. 29/1975, ποσά εισφοράς και στα τοιαύτα των επομένων ετών ως ταύτα θα διαμορφωθούν εντός της ως άνω πενταετίας. 27.Α.μ.27 Φορολογία Προσόδου από Πλοία 